
         RAPORT DE SPECIALITATE

Privind  aprobarea Regulamentului privind conditiile de desfasurare a activitatilor de comert stradal - terase pe raza Municipiului Timisoara                                                                                                                                         

1. Descrierea situaţiei actuale:
	Prin HCLMT nr. 43/ 01.03.2011 s-a  aprobat regulamentul privind conditiile de desfasurare a activitatilor de comert stradal - terase  sezoniere pe raza Municipiului Timisoara. Ulterior, acest Regulament a fost modificat – astfel :
· prin HCLMT nr.  327/31.07.2015 s-a aprobat modificarea regulamentului in ceea ce priveste orarul de functionare al teraselor din Timisoara;
· prin HCLMT nr. 209/15.04.2014 si HCLMT nr. 163/07.04.2015 a fost aprobata  modificarea Anexei 3 la HCLMT nr. 43/01.03.2011 – anexa care cuprinde amplasarea teraselor in Piata Victoriei;    
Art.129 alin.(1) din OUG nr.57/2019 privind Codul Administrativ, cu modificările și completările ulterioare prevede: “Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”.

2. Schimbări preconizate și rezultate așteptate:
            Dupa modernizarile realizate in zona Cetate si transformarea multor strazi in artere pietonale,  se impune modificarea regulamentului existent. 
Prin Regulamentul privind conditiile de desfasurare a activitatilor de comert stradal - terase sezoniere pe raza Municipiului Timisoara aprobat prin  HCL  nr.  43/  01.03.2011 se stabilesc conditiile generale privind organizarea, autorizarea si desfasurarea activitatilor desfasurate pe  terase sezoniere in fata unitatilor de profil. Acelasi Regulament arata faptul ca activitatile in zonele publice sunt reglementate prin Legea nr. 650/2002 - pentru aprobarea Ordonantei Guvernului nr. 99/2000 privind comercializarea produselor si serviciilor de piata.  OG 99/ 2000, actualizata privind comercializarea produselor si serviciilor de piata arata :   
-  Comerţul în zone publice se desfăşoară în structuri de vânzare cu sediu fix sau ambulant.
- Exercitarea activităţii de comercializare în zone publice este supusă acordului autorităţii administraţiei publice locale cu respectarea regulamentelor proprii ale acestora şi a planurilor de urbanism.
- Autoritatea administatiei publice locale asigura respectarea legislaţiei în vigoare din domeniul urbanismului pentru structurile de vânzare şi de prestări de servicii de piaţă, de asemenea,   stabileste criteriile de dezvoltare urbanistică a sectorului comercial pentru determinarea suprafeţelor destinate activităţilor comerciale.        
            Regulamentul Local de Urbanism al Municipiului Timisoara aprobat prin HCL nr. 157/28.05.2002,  prelungit prin HCL 619/2018  arata faptul ca indiferent de natura interventiei asupra cladirilor in zona protejata (structurala, tehnico-edilitara, spatiala sau de imagine) ea va fi facuta in spiritul cladirii si a intregii zone in scopul de a pune la maxim in valoare potentialul, personalitatea, identitatea si substanta originala. Noile functiuni si activitati trebuie sa fie compatibile cu caracterul istoric al zonei protejate.  Adaptarea acestor zone la viata contemporana, trebuie sa tina cont de specificul istoric astfel, spatiile publice trebuie tratate unitar si in ceea ce priveste terasele care vor fi amplasate in Municipiul Timisoara– acestea fiind un element important in amenajarea unui oras. 
              Astfel, prin aceasta propunere de modificare a hotararii existente se doreste stabilirea mai clara a conditiilor de autorizare, precum si a  tipului de mobilier agreat, tipul de umbrele care pot fi amplasate,  modul de amplasare a teraselor in fata punctului de lucru cu profil de alimentatie publica cu asigurarea obligatiei fiecarui comerciant de a asigura zona de trecere a autospecialelor de politie, pompieri, etc. 

  3. Concluzii:
	Având în vedere cele menţionate mai sus, considerăm  oportună modificarea  HCLMT nr. 43/ 01.03.2011 -  privind aprobarea Regulamentului privind conditiile de desfasurare a activitatilor de comert stradal - terase  sezoniere pe raza Municipiului Timisoara.

